ky en kk ky ru ru ky ky ru ru ru bg ru ru ru en hbs_cyr ru ky hu ky ru av ru ky ru ky ru ky bxr ky ky ky ky ky ky ky ky ky ky ky ky ky ky ky ky ky ky ru hu ru tt ky ru ru ru ce ru ky ru ky ru ky ru ky ru ky bg ru ru ky ru ky ru ru ky ru ky ru ky ru ru ru mn ru ky ru ky tt ky ky ru kk ru ky ru av ru da ru ky ru bxr ru ky ru ky ru ky ky ru
"Агым", 12.11.10 - 24-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
2022-жылкы футбол боюнча дүйнө биринчилигин өткөрүү боюнча сынакка АКШ долбоорун сунуштоого экс-президент Билл Клинтон катыша турган болду. 1-декабрда Цюрихте Билл байкең болушунча Американын футбол талаалары мыкты экенин, эли тынч экенин сайрайт. Бул үчүн экс-президент быйыл Түштүк Африкада өткөн дүйнө биринчилигине чалгынга да барган. Америкалыктар абройлуу адамды сунуштасак ФИФА эрип кетет деп ушул кадамга барышты окшойт.
Барак Обама расмий иш сапары менен Индонезияда жүрөт. Көпкө кармалганынын себеби, Барак мырза жаш кезинде ушул өлкөдө чоңоюптур. Жанында жүргөн Мишель Обама Индонезиянын министрлери менен жөн эле баш ийкешип учурашып жатып эле маалымат министрине кол сунуп ийсе тиги эки колдоп кыса кармап учурушкан. Эмнеси кызык деп таң калып жатасызбы? Бул өлкөдө мусулман дини ушунчалык катуу кармалгандыктан, аялынан башка айымдын колун кармаганга болбойт. Эл арасында кызуу талкууга алынган маалымат министри Тифатула Сембиринг Индонезиянын мыйзамы боюнча АКШнын канайымына эми баш кошууга аргасыз болмок.
Аты тилди сындыра турган бул киши Гамбиянын президенти. 1994-жылы кандуу төңкөрүштөн кийин бийликке келип, 1996-жылы мыйзамдуу түрдө тактыга отурган. Андан кийин эки жолу шайланса да тойбогон саясатчы эми король болуу үчүн ири уруулардын батасын алып атыптыр. Король деген статуска ээ болсо ал түбөлүк өлкөнү башкарып калат. Ансыз деле азыр анын айтканы айткандай. Жадагалса оппозициясы да ага "улуу урматтуу президент шейх профессор альхаджи доктор Яйя Джамме" деп кайрылышат. Бу киши 2009-жылы өлкөдөгү көзү ачык, бүбү-бакшылардын баарын жок кылдырткан. Өзү СПИД менен ракты дары чөптүн кайнатмасы менен дарылаш керек деп дүйнөгө жар салып ийген апенди чалыш киши. Король болчу болсо дагы көп өнөрлөрүн угуп калабыз го.
Калмыкиянын экс-президенти өлкө башчылыгынан кетсе деле мамлекетти башкарып тургандай. Анын кичүү иниси биринчи вице-премьер болуп дайындалды. Кирсан мырзадан кийин бийликке келген Алексей Орлов дагы деле Илюмжиновдун жетим жүгүрүгү болуп жүрөт деп байкагандар балчайта жазып жатышат. Орлов дайындалаары менен Кирсан байкесине өкмөттү жетектебейсизби деген сунушун айткан. Анда экс-президент "ушел, так ушел" деп койгон. Көрсө, үйүндө жатып алып деле президенттик бийликти жүргүзө алаарына көзү жеткен тура.
ЖАНДҮЙНӨ. ЮНЕСКОнун мурастарына кирген Зимбабвенин Мана-Пулс улуттук паркында эс алып жүргөн 59 жаштагы бизнесмен Питер Эвершедди арстан тытып өлтүрдү. Жапайы жаратылышта эс алгысы келген миллионер эшикке салынган душка жуунуп жатканда арстан аны кабинкасы менен кошо сүйрөп барып жеп таштаган. Акчасын кайда жумшаарын билбеген байлар демейде ушинтип жапайы эс алам деп өздөрүнүн өлүмүнө акчасын жумшап алаарына дагы бир далил.
ТЫНЧДҮЙНӨ. Канадалык пенсионерлер Аллен жана Вайолет Ладж өлкөдөгү ири "Lotto 6/49" лотереясынан 10,9 миллион доллар утуп алышкан. Эми алар утушунун 10,6 миллионун кайрымдуулук иштерине берээри маалым болду. 75 жаштагы Аллен Ладждын айтымында, анын пенсияга чыкканга чейинки чогулткан акчасы жубайы экөөнө кеңири жетет экен. Мынча көп акча алардын жашоо образын, ынтымагын бузуп коюшу мүмкүн дейт. Андыктан бул каражатты көрүстөндөргө, доктурларга, өрт өчүргүчтөргө, кызыл жарым ай коомуна берүүнү чечишкен.
ДИНДҮЙНӨ. Польшада дүйнөдөгү эң чоң Иисус Христос тургузулду. Германия менен чектешкен Свебодзин шаарына орнотулган бул айкелди тургузуу процессин көрүү үчүн миңдеген адамдар келишкен. Жаңы Иисустун бою 51 метрге барабар болду. Буга чейин эң чоң деп эсептелип келген Рио-де-Жанейродогу Иисус 38 метр эле. Муну менен польшалыктар кошумча туристтердин келүүсүнө мүмкүнчүлүк түзүштү.
КУТДҮЙНӨ. Торонто тургундары Дженет Уилкинсон менен Крис Форд аябай кубанып алышыптыр. Алардын үйүнөн бир айдын ичинде эле эки килейген питон жыландары табылды. Королдук питондор уруусуна кирген бул жыландардын кичинесинин узундугу 90 сантиметр экен. Алтынды сүйгөн жыландар биздин үйдөн чыкса, биз байыйт экенбиз деген эки жаш байлыкка жоруп, эки питонго Монти жана Монтег деген ысымдарды ыйгарып ийишти. Бирок канчалык кубангандары менен коопсуздук үчүн питондорду зоомагазинге тапшырып салышты.
ТООКДҮЙНӨ. Португалиянын футбол боюнча биринчилигинде алдыңкы эки орунда бара жаткан "Порту" менен "Бенфика" өз ара беттешти. Кызык эмнеде болду дебейсизби? "Портунун" күйөрмандары атаандашынын дарбазасына үйрөтүлгөн тоокту кое берип коюшат. Ал өз ишин кылып дарбазачыны алаксыта берет. Оюн 5:0 менен талаа ээлеринин пайдасына жыйынтыкталганына караганда, тоокто чын эле өнөр бар окшойт.
ТЫНЧДҮЙНӨ - 2. Айова штатына караштуу Стром Лэйк шаарынын 85 жаштагы тургунуна мамлекет 1,6 миллион акчалай түрдө, 447 миң доллар баалуу кагаз түрүндө карыз болуп калышкан. Анткени абышка илгери алып койгон баалуу кагазын таап чыгып билермандарга көрсөтсө, анын акчасы көбөйүп отуруп жогорудагы суммага жетип калыптыр. Анча акчаны колума алчу болсом мени тонойт же өлтүрүп кетишет. Андан көрө ошол акчаны албай эле коеюн. Мен акчадан кечтим деп салды.
ТАКДҮЙНӨ. Кирсти Стэнвэй деген айым белгилүү кинолордун гримеру болуп иштейт. "Катастрофа" тасмасында жараттарды мыкты жасап үйрөнүп алган айым ойношунукунан мас келген күйөөсүн кызганып урушуп, ал уктап калганда өзүнө көгөрүп калган шишиктерди жасап сүрөткө тартып, күйөөсүн каматып ийет. Бул өнөрүн билип алган адвокат Кирстинин күйөөсүн актап чыкты. Жубайлар ажырашып тынганы менен, судмедэкспертизанын башын айлантканы үчүн Кирстини мыкты гримерчу катары ири долбоорлорго чакыра башташты.
АРДҮЙНӨ. Белоруссиянын Россоны айылынын тургуну, жергиликтүү "смотрящий" жигит урунаарга тоо таппай, 50 метрлик жыгач дубалды талкалап салды. Көрсө, дискотекадан келе жаткан айыл сулуусу "сендейди кайсы кыз карамак эле" деп кагып койгону үчүн жини келип, ошол кыз жашаган көчөдөгү бийик жыгач чарбактын баарын өз колу менен талкалап чыккан. Учурда "достору" менен кайра калыбына келтирип жүрү.
Самара. Түрмөдөгү көтөрүлүштү уюштургандары үчүн үстөккө-босток соттолуп жатышкан кылмышкерлер сот процессинде кан тамырларын кесип ийишти. 2 адамдын өмүрүн алып кеткен башаламандыкка күнөөлүү деп айыпталып жаткандардын жетөө аз жерден аркы дүйнөгө кетип кала жаздашты. Жалпысынан бул ишке тиешеси бар деп 14 адам соттолууда.
Лондон. Улуу Британиянын борборунда 30 миңден ашык студенттер менен мугалимдер өкмөттүн чечимине нааразылыгын билдирип пикетке чыгышты. Анткени өкмөт ЖОЖдорго кеткен чыгымды кыскартып, контракттык орундарды көбөйтөбүз деген. Жини келген студенттер өздөрүнүн майрамын унутушуп, Лондонду талкалоо менен алек болуп жатышат. Эң курч калк студенттер экенин унутуп калган чиновниктер башын кармап отурган учуру.
Краснодар. Аймак губернатору Александр Ткачев 12 адамдын өлүмүнө байланыштуу кылмыш жөнүндө маалымат берген адамга миллион рубль берем деди. Себеби, белгисиз кылмышкерлер өлтүрүп кеткендердин арасында Россия тарабынан экспорттолгон буудайдын 10 пайызын жиберчү "Астон" компаниясынын финансылык директору да бар экен. Адистер бул кылмышты кримтопторго байлап жатышат. Анткени, аймактагы рэкеттер бизнесмендерден "отметка" сурап, бербегендерин өлтүрүп салаары буга чейин көп айтылып келген. Шиши толгон банда эми чоң чиновниктерге асыла баштаганы мамлекеттик деңгээлде аларга каршы ишти баштоого аргасыз кылып жатат.
Киев. 2012-жылы Украинада футбол боюнча Европа биринчилиги өтөт. Бул аптада хохолдор турнирдин негизги логотибин дүйнөгө көрсөтүп чыгышты. Саланы сүйгөн украиналыктар эмнегедир күнкараманын сүрөтүн коюп коюшуптур. Демейде логотипте ошол өлкөгө таандык же ал өлкөдө популярдуу болгон жаныбарды коюшчу эле. Чамасы чочкону тарткандан уялышкан окшойт.
АКШ. ФБРдин ири операциясынын натыйжасында 30 штатка кулачын жайган мафия кармалды. Бул кылмыш тобу балдар сойкулугу менен шугулданышчу экен. 12 жаштан 17 жашка чейинки өспүрүмдөрдү бангизатына отургузуп, анан аларды калыпка салынган жол менен сойкулукка иштетишчү тура. Бул ишке катыштыгы бар деп 785 адам кармалган. Алардын арасында чоң кызматты ээлеген чиновниктер да бар.
Пентагон. АКШ коргоо министрлиги 9-ноябрда абада калган ракетанын изи аскер учагынан калган из экен деп чыкты. Буга чейин коомчулукта Лос-Анджелестен алыс эмес жерден ракета учурулуп, андан калган түтүндүн изи бир топко кармалып турган. Ал ракета кандай максатта учурулду эле деп ызы-чуу чыккан. Көрсө, аскер учагы кадимки учактар сыяктуу эмес, ракетаны туурап учуп чыгыптыр. Тамашакөй, кыялкеч учкучту жазалап жатышат.
Интернет булактарынан даярдаган Кудрет ТАЙЧАБАРОВ
кыргыз тилиндеги гезит "Агым"
email • архив • редакция
Иттей оңой "ит" оору
Ак үй сыртында митинг, ичинде интрига
Кылым соту кандай өтөт?
Жарга такаган жанар май
Жогорку Кенеш катится к региональному шовинизму?
"Убактылуу өкмөттөгүлөр сот жообуна тартылса…"
Ак-Талаа районунун акими Сейтек КУЛУБАЕВ:
"Көмүрдүн тоннасы 2500 сомдон ашпайт"
"Маданияты артта калгандын экономикасы өнүкпөйт"
Эне-бала элдин черин жазат
"Ыр деген бул - өмүр, өлүм,
Ырдап берип келинге айткан
КАРАМОЛДОНУ УНУТКАНДЫК КУДАЙДЫ УНУТКАНДЫК